Държавен вестник, бр. 98, 2009 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  98
10. изготвя анализи на базата на събраната 
и обобщената информация, отнасяща се до дей­
ността на лечебните заведения и контролната 
дейност, както и оценка на въздействието на 
прилагането на нормативни актове, свързани 
с медицинското обслужване и здравното оси­
гуряване;
11. изготвя анализи и становища по мате­
риали, получени от дирекциите на агенцията, 
регионалните центрове по здравеопазване, 
Националната здравноосигурителна каса/ра­
йонните здравноосигурителни каси, свързани 
с осъществяването на медицинския контрол 
на изпълнителите на медицинска и дентална 
помощ;
12. разработва система и методическо 
ръководство за оценка на качеството на пре­
доставената медицинска помощ от лечебните 
заведения и рейтинг на лечебните заведения;
13. разработва система за периодична оценка 
на ефективността на медицинския контрол по 
отношение на идентифициране на проблеми 
от контролиращите екипи и резултатите от 
контролната дейност;
14. прави предложения по програми за обу­
чения на лицата, които участват в извършването 
на проверките;
15. дава становища по докладите от извър­
шения медицински надзор и участва в про­
изводството по реализиране на имуществена 
и административно-наказателна отговорност;
16. участва в събирането и анализирането 
на информация за състоянието и тенденциите 
за развитие на здравноосигурителната система, 
здравното състояние на населението, потребнос­
тите от кадрови ресурси в областта на здраве­
опазването и други въпроси, свързани с него;
17. участва в разработването на проекти на 
нормативни актове, свързани с медицинското 
обслужване и здравното осигуряване.
Чл. 13. Дирекция „Контрол на медицинските 
дейности и специализиран медицински надзор“:
1. извършва проверки:
а) за съответствието на структурата, управ­
лението, дейността и организацията на меди­
цинското обслужване в лечебните заведения с 
изискванията на Закона за здравето, Закона за 
лечебните заведения и нормативните актове по 
прилагането им;
б) за спазването на правата на пациентите 
в лечебните заведения;
в) за спазването на медицинските стандарти 
в лечебните заведения;
г) по молби на граждани и юридически 
лица, свързани с медицинското обслужване и 
здравното осигуряване, и изготвя експертно 
становище по медицинското поведение във 
всеки конкретен случай;
д) за начина, по който лечебните заведе­
ния разходват средства, предоставени им от 
републиканския бюджет по реда на чл. 82 от 
Закона за здравето;
2. подготвя проекти на мотивирани пред­
ложения:
а) по чл. 116б, т. 8 от Закона за здравето – за 
заличаване от регистъра на лечебни заведения 
по чл. 8 и чл. 10, т. 5 от Закона за лечебните 
заведения, които нарушават правата на пациента 
и не спазват медицинските стандарти;
б) по чл. 116б, т. 9 от Закона за здравето – за 
отнемане на разрешения за лечебна дейност на 
лечебни заведения по чл. 9 и чл. 10, т. 3, 4, 6 
и 7 от Закона за лечебните заведения, които 
нарушават правата на пациента и не спазват 
медицинските стандарти;
в) по чл. 116б, т. 10 от Закона за здраве­
то – за прекратяване на договора на управителя 
или изпълнителния директор на лечебното 
заведение по чл. 64, ал. 2 от Закона за лечеб­
ните заведения;
г) по чл. 116б, т. 11 от Закона за здраве­
то – за налагане на дисциплинарно наказание 
на директора на лечебното заведение по чл. 5, 
ал. 1 от Закона за лечебните заведения; 
д) по чл. 116б, т. 12 от Закона за здраве­
то – за налагане на дисциплинарни наказания 
на медицински специалисти;
е) съставя констативни протоколи и актове 
за установяване на административни нарушения 
от извършените проверки в случаите, предви­
дени със закон;
3. осъществява непосредствения специали­
зиран медицински контрол върху дейностите, 
свързани със задължителното и доброволното 
здравно осигуряване, по реда на глава четвърта 
от Закона за здравното осигуряване, като: 
а) извършва проверки във връзка с предос­
тавянето на основния пакет от здравни дей­
ности, гарантиран от бюджета на Националната 
здравноосигурителна каса, както и във връзка 
с предоставянето на здравните дейности, гаран­
тирани от дружествата за доброволно здравно 
осигуряване;
б) в случаите по чл. 101, т. 3 от Закона за 
здравното осигуряване подготвя за предоста­
вяне информацията за физическите лица, за 
юридическите лица и за лечебните и здрав­
ните заведения, които извършват дейност по 
доброволно здравно осигуряване без лицензия;
в) изготвя проекти на становища по съдър­
жанието и изпълнимостта на здравноосигури­
телните пакети, предлагани от здравноосигури­
телните дружества в случаите по чл. 101, т. 4 
от Закона за здравното осигуряване;
г) изготвя проект на годишен доклад до ми­
нистъра на здравеопазването за състоянието и 
цялостната дейност по здравното осигуряване;
д) изисква и проверява договори между ра­
йонни здравноосигурителни каси и изпълнители 
на медицинска помощ; здравноосигурителни 
дружества и изпълнители на медицинска помощ; 
изпълнители на медицинска помощ и физиче­
ски или юридически лица за предоставяне на 
медицинска помощ;